Държавен вестник, бр. 71, 2019 г., стр. 160

СТР.  160	
Д Ъ Р Ж А В Е Н  В Е С Т Н И К 	
БРОЙ  71
на територията на община Любимец, по който 
е образувано адм. д. № 1022/2019 г. по описа на 
Административния съд – Хасково, насрочено за 
6.11.2019 г. от 10 ч.
6872
Районният съд – Габрово, уведомява ответ­
ника Салим Ел Бенаисати, роден на 3.04.1985 г., 
гражданин на Кралство Нидерландия (Холандия), 
без регистриран адрес на територията на Републи­
ка България, че има образувано гражданско дело 
№ 1338/2019 г. по описа на Районния съд – Габро­
во, със страни: Даниела Пламенова Тотева – ищец, 
и Салим Ел Бенаисати – ответник, с основание 
на иска чл. 127 от СК и в едномесечен срок от 
обнародването в „Държавен вестник“ може да 
подаде отговор по чл. 131 ГПК, като в противен 
случай делото ще се разгледа с участието на 
особен представител.
6841
Районният съд – Пловдив, І бр. състав, съ­
общава на Закария Мохамед Абдел Гани Салам, 
роден на 29.08.1969 г., гражданин на Египет, с 
последен адрес: с. Скутаре, община „Марица“, 
област Пловдив, ул. Георги Жулев № 18, сега 
с неизвестен адрес, че е ответник по гр. дело 
№ 6383/2019 г. по описа на Районния съд – Плов­
див, І бр. състав, образувано по искова молба на 
Атанаска Янкова Закария-Салам за прекратяване 
на брака, сключен на 14.01.2000 г., и за разреша­
ване на роденото от брака дете Ати Салам да 
пътува извън страната, както и че следва да се 
яви в деловодството на Районния съд – Пловдив, 
І бр. състав, в двуседмичен срок от обнародването 
в неофициалния раздел на „Държавен вестник“, 
за да получи препис от исковата молба и прило­
женията є за писмен отговор в едномесечен срок 
от получаването им съгласно чл. 131, ал. 1 ГПК, 
тъй като в противен случай ще му бъде назначен 
особен представител по делото.
6911
Търговищкият окръжен съд, търговско отде­
ление, на основание чл. 679, ал. 2 от ТЗ насрочва 
производство в открито съдебно заседание по 
частно търговско дело № 68/2019 г. по описа на 
Търговищкия окръжен съд на 24.09.2019 г. от 11 ч. 
за разглеждане на искане за отмяна на взетото 
решение на първото събрание на кредиторите 
на „Бултрейд – 2002“ – ООД, ЕИК 103672090, 
Търговище, ул. Георги Бенковски № 1, вх. А, 
офис 5, представлявано от управителите Росен 
Славчев Славов и Иван Николаев Драганов заедно 
и поотделно, по търговско дело № 15/2019 г. по 
описа на Търговищкия окръжен съд, търговско 
отделение, проведено на 30.07.2019 г., за избор на 
Ганка Кольовска за постоянен синдик на „Бул­
трейд – 2002“ – ООД, с възнаграждение 1000 лв.
6868
Софийският градски съд на основание чл. 17, 
ал. 1, т. 6 от ЗПП вписва промени по ф.д. 
№ 1545/2007 г. на политическа партия с наи­
менование „ГЕРБ“, заявени със заявление с вх. 
№ 93121/18.07.2019 г., както следва: вписва изме­
нения и допълнения на устава на ПП „ГЕРБ“; 
заличава Цветан Генчев Цветанов като замест­
ник-председател на ПП „ГЕРБ“ и член на изпъл­
нителната комисия и Румяна Генчева Бъчварова 
като член на изпълнителната комисия; вписва 
като членове на изпълнителната комисия на 
ПП „ГЕРБ“: Цвета Вълчева Караянчева и Тодор 
Стаматов Тодоров.
6992
Софийският градски съд на основание чл. 17, 
ал. 1, т. 6 от ЗПП вписва промени по ф.д. 
№ 165/2011 г. на политическа партия с наимено­
вание „Съюз за Пловдив“, както следва: вписва 
промени в устава на партията, приети на Наци­
оналното събрание на партията, проведено на 
18.11.2018 г.; вписва изменения в изпълнителния 
съвет; вписва като член на изпълнителния съвет 
Тодор Стайков Стоянов; заличава като членове 
на изпълнителния съвет Вихра Иванова Ерамян, 
Атанас Тодоров Даракчиев, Мария Атанасова 
Петрова; заличава като членове на контролния 
съвет Теодора Савова Близнакова и Тодор Стай­
ков Стоянов.
6993
ПОКАНИ И СЪОБЩЕНИЯ
3. – Управителният съвет на сдружение „Гре­
бен клуб „Левски София“ – София, на основание 
чл. 26, ал. 3 от ЗЮЛНЦ свиква общо събрание 
на членовете на клуба на 15.10.2019 г. в 17 ч. в 
София, Спортен център „Герена“, ул. Тодорини 
кукли № 47, при следния дневен ред: 1. приемане 
на нов устав на сдружението; 2. промени в състава 
на УС на „Гребен клуб „Левски София“; 3. раз­
ни. При липса на кворум на основание чл. 27 от 
ЗЮЛНЦ събранието ще се проведе в 18 ч. същия 
ден, на същото място и при същия дневен ред.
6893
3. – Управителният съвет на СНЦ „Традицион­
ни бойни изкуства“ – Стара Загора, на основание 
чл. 26 от ЗЮЛНЦ и чл. 15 от устава свиква общо 
събрание на членовете на 7.11.2019 г. в 17 ч. в Стара 
Загора, ул. Христина Морфова № 34, в залата на 
клуба при следния дневен ред: 1. поради настъпила 
смърт на член на управителния съвет – Борислав 
Петров Петров – вземане на решение за избиране на 
нов член на УС; 2. вземане на решение за промяна 
на наименованието на сдружението във връзка с 
новите изисквания на ЗФВС и необходимостта да 
се добави думата „клуб“ към наименованието на 
сдружението; 3. приемане на нов устав; 4. разни. 
При липса на кворум на основание чл. 27 от 
ЗЮЛНЦ събранието ще се отложи с един час и ще 
се проведе на същото място и при същия дневен 
ред, колкото и членове да се явят. 
6912
Адрес на редакцията: 1169 София, пл. Княз Александър I № 1, тел. 02 939-35-17
e-mail: DVest@parliament.bg, rumen@parliament.bg. 
Електронна страница на „Държавен вестник“: http://dv.parliament.bg 
IBAN номерът на банковата сметка на „Държавен вестник“ е:
BG10BNBG96613100170401, BIC на БНБ – BNBGBGSD
Печат: „Алианс принт“ – ЕООД, София 1592, ул. Илия Бешков № 3
ДЪРЖАВЕН ВЕСТНИК
ISSN 0205 – 0900